Ured državne uprave u Brodsko-posavskoj županiji, Služba za društvene djelatnosti,

donosi

**PLAN UPISA**

**u prvi razred osnovne škole za školsku godinu 2019./2020.**

I.

U prvi razred osnovne škole u školskoj godini 2019./2020. upisuju se djeca koja do 01. travnja 2019. godine navršavaju šest godina života i to djeca rođena od 1. travnja 2012. do 31.

ožujka 2013. godine, kao i djeca kojima su prošle školske godine odgođeni upisi u osnovnu školu ili iz drugih razloga nisu upisani u osnovnu školu, a školski su obveznici. Prije upisa u prvi razred osnovne škole obvezno je utvrđivanje psihofizičkog stanja djeteta doraslog za upis.

II.

Iznimno, u prvi razred osnovne škole mogu se upisati djeca rođena poslije 01. travnja 2013. godine, koja će šest godina života navršiti do 31. prosinca 2019. godine. Roditelj odnosno skrbnik/ca djeteta rođenog od 01. travnja 2013. do 31. prosinca 2013. godine može najkasnije do 31. ožujka 2019. podnijeti zahtjev za prijevremeni upis u prvi razred i uvrštavanje djeteta u popis školskih obveznika za upis u 1. razred osnovne škole pismenim putem ili osobno Uredu državne uprave u Brodsko-posavskoj županiji, ili Ispostavi Ureda u Novoj Gradiški prema mjestu prebivališta. Budući da je program predškole obvezan za svu djecu u godini dana prije polaska u osnovnu školu, osim zahtjeva roditelj dostavlja i mišljenje stručnog tima predškolske ustanove o psihofizičkom stanju djeteta, te se obvezno provodi psihološko testiranje u osnovnoj školi kojoj dijete pripada prema upisnome području. Na temelju mišljenja Stručnog povjerenstva za utvrđivanje psihofizičkog stanja djece Ured državne uprave donosi rješenje o prijevremenom upisu u prvi razred osnovne škole za pojedino dijete.

III.

Stručno povjerenstvo za utvrđivanje psihofizičkog stanja djece može predložiti da se djetetu odgodi upis u prvi razred osnovne škole za jednu školsku godinu. Rješenje o odgodi upisa u prvi razred osnovne škole donosi Ured nakon provedenog postupka

utvrđivanja psihofizičkoga stanja djeteta sukladno mišljenju Stručnog povjerenstva Ureda. Dijete kojem je odgođen upis u prvi razred osnovne škole sljedeće godine bit će uvršteno u popis školskih obveznika radi ponovnog utvrđivanja njegovog psihofizičkog stanja, a do polaska u školu obvezno je, ako to dopušta zdravstveno stanje djeteta, pohađati program predškole.

IV.

Roditelj odnosno skrbnik djeteta kojemu je zdravlje teško oštećeno ili ima višestruke teškoće u razvoju, koji je po posebnim propisima stekao pravo na status roditelja njegovatelja ili je dijete, s obzirom na vrstu, stupanj i težinu oštećenja steklo pravo na skrb izvan vlastite obitelji radi osposobljavanja na samozbrinjavanje u domu socijalne skrbi ili pravo na pomoć i njegu u kući, u okviru kojeg se osigurava pružanje usluga psihosocijalne pomoći može podnijeti zahtjev za privremeno oslobađanje obveze upisa u l. razred osnovne škole

Uredu državne uprave u Brodsko-posavskoj županiji, ili Ispostavi Ureda u Novoj Gradiški prema mjestu prebivališta. Uz zahtjev roditelj obvezno dostavlja medicinsku dokumentaciju o zdravstvenom i razvojnom stanju djeteta te nalaz, odnosno mišljenje jedinstvenog tijela vještačenja. Rješenje o privremenom oslobađanju djeteta od upisa u prvi razred osnovne škole donosi Ured za razdoblje od jedne školske godine ili dulje, sukladno nalazu i mišljenju jedinstvenog tijela vještačenja, a na temelju mišljenja Stručnog povjerenstva Ureda.

V.

Stručna povjerenstva škola u dogovoru sa Zavodom za javno zdravstvo Brodsko-posavske županije, Službom za školsku i adolescentnu medicinu utvrđuju raspored liječničkih pregleda

djece i oglašavaju ga na oglasnim pločama i web stranicama osnovnih škola, oglasnim pločama dječjih vrtića i oglasnoj ploči Službe za školsku i adolescentnu medicinu Slavonski Brod, A. Cesarca 71. Raspored utvrđivanja psihofizičkog stanja djece mora sadržavati podatke o upisnom području. vremenu i mjestu obavljanja pregleda te dokumentaciji potrebnoj za upis.

Postupak utvrđivanja psihofizičkoga stanja djece radi upisa u prvi razred provodit će se prema utvrđenim i oglašenim rasporedima od 01. veljače 2019. do 15. lipnja 2019. godine, a za djecu koja iz opravdanih razloga ne mogu pristupiti utvrđivanju psihofizičkog stanja, najkasnije do početka nastavne godine. Liječnički pregled djeteta obavlja se u ambulantama Službe za preventivnu školsku medicinu, A. Cesarca 71, Slavonski Brod, uz predočenje: važeće zdravstvene iskaznice, OIB-a, potvrde obiteljskog liječnika ili pedijatra o zdravstvenom stanju djeteta i eventualnih specijalističkih nalaza, iskaznice o cijepljenju s točnim datumima prethodnih cijepljenja, zubnu putovnicu će dobiti u školskoj ambulanti ili putem vrtića, radi nalaza krvi i mokraće dobit će u Medicini za vrijeme pregleda uputnice i donijeti nalaz naknadno.

U slučaju da dijete ne može pristupiti utvrđivanju psihofizičkoga stanja u vremenu koje je

utvrđeno rasporedom pregleda, roditelj/skrbnik je dužan do 30. svibnja 2019. godine o tome obavijestiti stručno povjerenstvo škole kojoj dijete pripada prema upisnom području, koje će utvrditi drugo odgovarajuće vrijeme. Djeca s već utvrđenim teškoćama u razvoju trebaju pristupiti utvrđivanju psihofizičkog stanja zbog upisa u prvi razred osnovne škole u terminu od l. veljače 2019. do 15. travnja 2019. godine, mimo rasporeda po upisnim područjima, kako bi im se pravovremeno odredila programska i profesionalna potpora.

VI.

Djeca se upisuju u školu s upisnog područja kojem pripadaju prema Mreži školskih ustanova koju je donijela Vlada Republike Hrvatske 02. lipnja 2011. godine Odlukom o donošenju mreže osnovnih i srednjih škola, učeničkih domova i programa obrazovanja Iznimno, roditelj odnosno skrbnik može podnijeti zahtjev za upis djeteta u školu kojoj ne pripada prema upisnom području. Zahtjev se podnosi školi u koju se dijete želi upisati. Škola će upisati dijete u prvi razred osnovne škole koje nema prebivalište/boravište na njezinom upisnom području ako to ne izaziva povećanje broja razrednih odjela u osnovnoj školi u koju se upisuje i o tome obavijestiti Ured državne uprave u Slavonskom Brodu, odnosno Ispostavu Ureda u Novoj

Gradišci. Ured je dužan o upisu učenika obavijestiti osnovnu školu u koju se učenik trebao upisati prema upisnom području.

Prije podnošenja zahtjeva za upis u drugu školu, dijete mora biti pregledano po stručnom povjerenstvu škole koju je trebalo pohađati na temelju prebivališta.

Moguće je da se neka djeca ne nađu na popisu za upis u prvi razred. U takvim slučajevima, molimo roditelje da usklade prijave prebivališta/boravišta (doseljenje, preseljenje i sl.) i dijete doraslo za upis u školu prijave najbližoj školi prema mjestu stanovanja.

Obrasci zahtjeva mogu se dobiti u osnovnim školama, u Uredu državne uprave u Slavonskom Brodu i Ispostavi Ureda u Novoj Gradiški te na web stranici Ureda http://udubpz.hr/ (pod podnaslovom obrasci - školstvo, na linku http://www.udubpz.hr/obrasci/skolstvo/default.aspx.

VII.

UPIS DJECE U PRVI RAZRED OSNOVNE ŠKOLE ZA ŠKOLSKU GODINU 2019./2020. U OSNOVNIM ŠKOLAMA BRODSKO-POSAVSKE ŽUPANIJE OBAVLJAT ĆE SE POČETKOM LIPNJA 2019. GODINE.

VIII.

Prema članku 135. stavku I. Zakona o odgoju i obrazovanju u osnovnoj i srednjoj školi roditelj je dužan upisati dijete, školskog obveznika, u osnovnu školu. Roditelj koji postupi

suprotno, kaznit će se za prekršaj novčanom kaznom sukladno članku 152. Zakona.